Lav et referat af nedenstående tekst:

Tekst:
70.000 kroner er mange penge, når man går på en ungdomsuddannelse, og alt det kræver er en god idé. I Utzon Center i Aalborg afholder Regionsrådet finale i deres idékonkurrence, hvor fem idéer står tilbage med muligheden for at vinde. - Vi skal leve af vores gode idéer i Nordjylland. Netop derfor har Regionsrådet igangsat Nordjyske Nyskabere. Konkurrencen understøtter fornemt den langsigtede innovationsstrategi, vi har lagt for regionen, og jeg er virkelig stolt af de mange projekter, der nu er sat i søen, siger regionsrådsformand, Ulla Astman. Over 130 idémagere er blevet til fem idéer, og vinderne går hjem med både titel og præmier for 70.000 kroner. - Jeg er meget imponeret over den idérigdom og variation, vi har set i konkurrencen hidtil - og nu er jeg spændt på, om de fem finalister har taget de ting til sig, som vi gav dem med af gode råd frem mod finalen, siger Ole B. Sørensen (V), der er formand for det rådgivende udvalg for Regional Udvikling.

Referat:
70.000 kroner for en god idé. Onsdag vil den bedste nordjyske idé blive kåret i Utzon Center, når Regionsrådets innovationskonkurrence for ungdomsuddannelser bliver afholdt.